31996R0069
L 014/13
JURNALUL OFÍCIAL AL UNIUNII EUROPENE
REGULAMENTUL (CE) NR. 69/96 AL COMISIEI
din 18 ianuarie 1996
de modificare a Regulamentului (CEE) nr. 2676/90 de stabilire a metodelor comunitare de analiză a vinului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 822/87 al Consiliului din 16 martie 1987 privind organizarea comună a pieței vitivinicole (1), astfel cum a fost modificat ultima dată prin Regulamentul (CE) nr. 1544/95 (2), în special articolul 74,
întrucât la punctul 2.2.3.3.2 din capitolul 25 din anexa la Regulamentul (CEE) nr. 2676/90 al Comisiei din 17 septembrie 1990 de stabilire a metodelor comunitare de analiză a vinului (3), astfel cum a fost modificat ultima dată prin Regulamentul (CEE) nr. 60/95 (4) descrie metoda de analiză a conținutului de dioxid de sulf din sucul de struguri, care dă rezultate superioare în extragerea substanței menționate comparativ cu metoda prezentată anterior la punctul 13.4 din capitolul 13; întrucât aceasta determină un conținut total mai mare de dioxid de sulf al sucului de struguri analizat; întrucât, datorită faptului că această metodă determină modificări tehnologice pentru producători și, pentru a preveni dificultățile de comercializare a sucului de struguri, perioada de tranziție în care conținutul de dioxid de sulf poate fi analizat pe baza metodei utilizate anterior ar trebui prelungită până la încheierea campaniei agricole; întrucât ar trebui evitată orice întrerupere în aplicarea normelor care reglementează această metodă de analiză;
întrucât măsurile prevăzute de prezentul regulament sunt conforme cu avizul Comitetului pentru gestionarea vinului,
ADOPTĂ PREZENTUL REGULAMENT:
Articolul 1
În capitolul 25 punctul 2.2.3.3.2 al doilea paragraf din anexa la Regulamentul (CEE) nr. 2676/90, data „31 decembrie 1995” se înlocuiește cu „31 august 1996”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 ianuarie 1996.